# Begunje pri Cerknici

### Iz Wikipedije, proste enciklopedije

Begunje pri Cerknici
Zemljevid: | Begunje pri Cerknici
Nadmorska višina: | 607 m
Število prebivalcev: | 522
Poštna št./pošta: | 1382 Begunje pri Cerknici
Občina: | Cerknica
Pokrajina: | Notranjska
Statistična regija: | Notranjsko - kraška regija
Vir: SURS, popis prebivalstva 2002.

Begunje pri Cerknici je večje obcestno naselje na jugovzhodnem robu planote Menešije, ob cesti Cerknica - Rakitna. Spada v občino Cernknica.

Severno se vzpenjajo pobočja begunjske Zalake (909 m), proti severozahodu pa se odpira nekaj kilometrov široka kraška planota Ravnik. V okolici naselja je Ravnik travnat, nato porastel z gozdom. Na jugu teče Cerkniščica, ob kateri je več opuščenih mlinov in žag. Vzhodno ob reki je več mokrotnih travnikov. V bližnji in širši okolici je več kraških dolov in vrtač.

Naselje se prvič omenja leta 1262, od leta 1293 je bilo last kartuzijanskega samostana v Bistri.

Župnijska cerkev svetega Jerneja apostola se prvič omenja leta 1320. Sedanja cerkev je bila zgrajena v letih 1909-1907. Od stare cerkve je ostal zvonik iz leta 1823. Oltarji so delo rezbarskega mojstra I. Pengova iz Ljubljane, daritveni oltar pa F. Kvaternika. Na pokopališču stoji spomenik padlim domobrancem, v bližini je urejen park sprave. Sredi vasi je kapela svetega Ožbalta, v bistvu nekdanji prezbiterij stare gotske cerkve. Letnica 1852 na vratih se vrjetno nanaša na leto, ko so podrli ladjo in ohranili le prezbiterij. V kapeli stoji lesen oltar iz poznega 17. stoletja. Na zunanjščini so vidne freske iz druge četrtine 16. stoletja.

Župnijska cerkev v Begunjah

## [uredi] Etimološki izvor imena

Pogosto velja prepričanje, da so Begunje dobile ime po prebivalcih okoliških vasi, ki so zaradi turških vpadov pribežali v utrjeni tabor, ki je bil okoli cerkve svetega Jerneja, vendar to ne drži.

V listinah že pred turškim obdobjem se omenja ime vasi kot »Vegaun«, »Vegonj«. Iz kasnejših listin je znano, da ime vasi izhaja iz besede »gonje«, gonj - narečno »guonje«, kar pomeni pot po katerih so vodili živino na pašo. Iz tega je nastala beseda »Vegonje«. Kasneje ko so vsevprek spreminjali črke na začetku besed v B, (npr. »Varaga« - Baraga, »Valant« - Balant, »Wochein« - Bohinj), so »Vegonje« postale Begunje.

## [uredi] Zunanje povezave

- http://www.begunje.net

Vzpostavljeno iz »http://sl.wikipedia.org../../../b/e/g/Begunje_pri_Cerknici_6ad3.html«

Kategoriji: Naselja občine Cerknica | Begunje pri Cerknici

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje